Държавен вестник, бр. 26, 2013 г., стр. 101

БРОЙ  26	
Д Ъ Р Ж А В Е Н  В Е С Т Н И К 	
СТР.  101  
(Н65-Н69) Към тези рубрики се разглеждат предимно изразени остатъчни явления след остро възпа­
ление на средното ухо и Евстахиевата тръба. Кандидатите по графи 1 и 6 са негодни, а по графи 2, 3, 4, 
5,7 и 8  – решението по годността по чл. 7. При незначителни ръбци на мястото на бивши перфорации, 
калциеви отлагания върху тъпанчевата мембрана при запазена подвижност на същата, нормален слух 
и барофункции кандидатите по гр.1 и 6 също са годни.
(Н66.1 – Н66.9 и Н68.1) - Хронично гнойно възпаление на средното ухо, Възпаление и запушване на 
Евстахиевата тръба с трайно нарушена проходимост. По буква „а“ освидетелстваните по всички графи 
са негодни, а по буква „б“ по графа 1 и 6 са негодни, а по гр-2, 3, 4, 5,7 и 8 решението по годността 
по чл. 7. Към рубрика Н 68.1 отнасяме случаите с нарушена барофункция по време на барокамерно 
изследване или по време на полет, когато причината не е свързана с проблеми на носната преграда. 
В случаите, когато нарушената барофункция е свързана с проблеми на носната преграда и носовото 
дишане, експертизната оценка е по р. J 34.2 буква „а“. 
(Н72- Н73)- тук се отнасят: Перфорация на тъпанчето и други болести на тъпанчето. Решенията са 
дадени в табличната част.
Н74 – други болести на среднота ухо и мастоидния израстък (Тимпаносклероза, Адхезивен отит, 
Полип на средното ухо) - освидетелстваните по всички графи са негодни
H80 Отосклероза.
Освидетелстваните по графи 2, 3, 4, 5, 7 и 8 с диагноза – отосклероза са годни, подлежат на 
периодично наблюдение по отношение състоянието на слуха в съответствие с изискванията за слух 
при летателния състав по р. H 90.
(H81.0 и Н81.3)- Болест на Мениер и други периферни световъртежи. Освидетелстваните по буква 
„а“ са негодни по всички графи с изключение на графа 8- решението по годността по чл. 7. По буква 
„б“ - графи 1 и 6 са негодни, а по останалите графи са годни; по буква „в“ графи 1 и 6 са негодни, а 
по останалите графи – решението по годността по чл. 7.
Към тези рубрики кадровият летателен състав подлежи на клинично изследване за причините, до­
вели до промени във вестибуло–вегетативната неустойчивост /нарушен режим, соматично заболяване, 
психоневрологични смущения, мотивация за летателна работа/.
H90 - Изискванията за кандидатите за летателна работа по отношение на слуха са: шепотна реч 
поотделно за всяко ухо 6 м, разговорна реч за всяко ухо 12 м; аудиометрични изисквания – до 20 дб. 
за честотите от 500 до 8000 Hz., с изключение на честотата -3000 Hz. до 25 дб.
При вземане на експертно решение за основа се приемат по-лошите показатели на слуха. При оцен­
ка на слуховата функция, определящи са данните, получени от аудиометрия, отоакустични емисии, 
импедансметрия.Слухозагубата да оценява по стадии, както следва: Първи стадий глухота – от 30 до 40 
децибела (4000 – 6000 Hz); втори стадий глухота – от 40 до 50 децибела (2000 – 8000 Hz), трети стадий 
глухота – 50 до 80 децибелла (1 500 – 8000 Hz). Експертизната оценка за слуха трябва да се взема след 
комплексни изследвания, включвщи: освен обективни и субективни методи за изследване на слуха и 
данните от радиообмена.
Изискванията за слуха при летателния състав са в съответствие с р.H 90 и са дадени в табличната 
част. 
Клас IX. Болести на органите на кръвообращението (I00-I99)
Остър ревматизъм (I00-I02) 
Решенията са дадени в табличната част.
Хронични ревматични болести на сърцето(I05-I09)
Тук спадат: ревматични болести на митралната, аортната и трикоспидалната клапа, както и съче­
таното им засягане и ревматичния миокардит и перикардит. 
Решенията са дадени в табличната част.
Хипертонични болести(I10-I15 )
Хипертонията се оценява по приетата класификация на артериалното налягане според ESC и 
ESH 2007 г.
АН
класификация
СИСТОЛНО
(mmHg)
ДИАСТОЛНО
(mmHg)
Оптимално
< 120
< 80
Нормално
120-129 и/или 
80-84
Високо-нормално
130-139 и/или
85-89
Хипертония І степен
140-159 и/или
90-99
Хипертония ІІ степен
160-179 и/или
100-109
Хипертония ІІІ степен
≥ 180 и/или
≥ 110 
Изолирана 
систолна 
хипертония.
≥ 140 и/или
≤ 90
Изолираната систолна хипертония се градира в три степени, отговарящи на степените на систолно-
диастолната и също като нея се подвежда под букви „а“, „б“ и „в“. 
Кандидатите за летателно обучение по графи 1 и 6 трябва да са с нормално артериално налягане.